Δημήτρης Νόλλας

Ο **Δημήτρης Νόλλας** (1940) είναι Έλληνας συγγραφέας  και σεναριογράφος. Έργα του έχουν βραβευθεί με Κρατικά Λογοτεχνικά Βραβεία.

## Βιογραφικά στοιχεία
Γεννήθηκε το 1940 στην Αδριανή Δράμας από γονείς Ηπειρώτες. Η οικογένειά του εκτοπίστηκε από τα βουλγαρικά στρατεύματα Κατοχής και το 1943 εγκαταστάθηκε στην Αθήνα. Ο Δημήτρης Νόλλας φοίτησε στο Κολλέγιο Αθηνών  και σπούδασε στην Αθήνα και τη Φρανκφούρτη νομικά και κοινωνιολογία. Η χρεοκοπία της οικογενειακής επιχείρησης, από την οποία αντλούσε το εισόδημά του ως φοιτητής, είχε ως αποτέλεσμα να μην ολοκληρώσει τις σπουδές του και να οδηγηθεί αρκετά νωρίς στην βιοπάλη. Έκτοτε έζησε και εργάστηκε για μεγάλα διαστήματα στην Δυτική Ευρώπη και τη Λατινική Αμερική (1962–1975). Ζει και εργάζεται στην Αθήνα.

## Σταδιοδρομία
Έγραψε και ραδιοσκηνοθέτησε παιδικές εκπομπές για το ραδιόφωνο και σκηνοθέτησε ενημερωτικές εκπομπές για την κρατική τηλεόραση (1975–1997).

Δίδαξε τεχνική σεναρίου στο τμήμα επικοινωνίας του Παντείου Πανεπιστημίου (1993–1995).

Στην δεκαετία του '80 συνεργάστηκε σε σενάρια κινηματογραφικών και τηλεοπτικών παραγωγών με τους σκηνοθέτες Κωνσταντίνο Χατζή, Νίκο Παναγιωτόπουλο, Θόδωρο Αγγελόπουλο, Γιάννη Σμαραγδή, Φώτο Λαμπρινό και Παντελή Βούλγαρη.

Από το 2004 έως το 2008 διετέλεσε πρόεδρος του Διοικητικού Συμβουλίου του Εθνικού Κέντρου Βιβλίου. Παραιτήθηκε από τη θέση του προέδρου για να αφοσιωθεί στη συγγραφή.

Το πλούσιο συγγραφικό του έργο περιλαμβάνει διηγήματα, νουβέλες, μυθιστορήματα, δοκίμια και μεταφράσεις.
## Εργογραφία
### Διηγήματα - Μυθιστορήματα
* (2017)  *Ο κήπος στις φλόγες*, εκδ. Ίκαρος
* (2016)  *Οι ιστορίες είναι πάντα ξένες,* εκδ. Ίκαρος 
* (2015)  *Μάρμαρα στη μέση,* εκδ. Ίκαρος
* (2013)  *Το ταξίδι στην Ελλάδα*, εκδ. Ίκαρος 
* (2012)  *Στον τόπο*, εκδ. Ίκαρος  
* (2011)  *Ο τύμβος κοντά στη θάλασσα*, Εκδόσεις Καστανιώτη 
* (2010)  *Ο καιρός του καθενός*, εκδ. Καστανιώτη 
* (2009)  *Ναυαγίων πλάσματα*, εκδ. Κέδρος 
* (2005)  *Τα θολά τζάμια*, εκδ. Καστανιώτη 
* (2005)  *Φύλλα καπνού*, εκδ. Βιβλιοπωλείον της Εστίας 
* (2004)  *Ο παλαιός εχθρός*, εκδ. Καστανιώτη 
* (2003)  *Από τη μία εικόνα στην άλλη*, εκδ. Καστανιώτη 
* (2002)  *Το πέμπτο γένος*, εκδ. Καστανιώτη  
* (2000)  *Φωτεινή μαγική*, εκδ. Καστανιώτη  
* (1998)  *Μικρά ταξείδια*, εκδ. Καστανιώτη 
* (1998)  *Το τρυφερό δέρμα*, εκδ. Καστανιώτη 
* (1996)  *Τα θολά τζάμια*, εκδ. Καστανιώτη 
* (1995)  *Ο άνθρωπος που ξεχάστηκε*, εκδ. Καστανιώτη  
* (1994)  *Ο τύμβος κοντά στη θάλασσα*, εκδ. Καστανιώτη  
* (1993)  *Une peau douce*, εκδ. Kauffmann 
* (1990)  *Ονειρεύομαι τους φίλους μου*, εκδ. Καστανιώτη 
* (1987)  *Τα καλύτερα χρόνια*, εκδ. Καστανιώτη  
* (1982)  *Νεράιδα της Αθήνας*, εκδ. Νεφέλη, (2004) εκδ. Καστανιώτη
 
### Συμμετοχή σε συλλογικά έργα
* (2014)  *15 βγαίνουν με κόκκινο*, εκδ. Τόπος [ανθολόγηση]  
* (2010)  *Το στίγμα της εποχής μας*, εκδ. Καστανιώτη  
* (2009)  *Ανθολογία ελληνικού διηγήματος του 20ού αιώνα*, εκδ. Καστανιώτη 
* (2006)  *Ιστορίες καπνού*, εκδ. Μίνωας 
* (2005)  *Λίγη ιστορία της νεοελληνικής λογοτεχνίας*, εκδ. Πατάκη 
* (2005)  *Ο δρόμος για την Ομόνοια*, εκδ. Καστανιώτη  
* (2005)  *Οι παπαγάλοι δεν διαβάζουν βιβλία*, εκδ. Gutenberg - Γιώργος & Κώστας Δαρδανός 
* (2003)  *Νίκος Παναγιωτόπουλος*, εκδ. Αιγόκερως 
* (2002)  *Στην αυλή του Αγίου. Η Παναγίτσα του μπερντέ*, εκδ. Μεταίχμιο 
* (2002)  *Σύγχρονη ελληνική πεζογραφία*, εκδ. Αλεξάνδρεια 
* (1997)  *Άσεμνες ιστορίες*, εκδ. Πατάκη 
* (1997)  *Συνάντηση*, εκδ. Ινστιτούτο Βιβλίου και Ανάγνωσης Κοζάνης

### Μεταφράσεις
* (2009)  *Thomson, David, Rosebud: η ζωή του Όρσον Γουέλς*, Πάπυρος Εκδοτικός Οργανισμός 
* (2008)  *Augustin, Michael, Η σύμπτωση και άλλες ιστορίες*, εκδ. Μελάνι 
* (2007)  *Μέρες ποίησης*, Συλλογικό έργο, εκδ. Γαβριηλίδης 
* (2002)  *Ανθολογία Γεωργιανής ποίησης*, εκδ. Καστανιώτη

## Διακρίσεις - Βραβεύσεις

* (1976) Ford Foundation Grant
* (1978) Υποτροφία του προγράμματος Φουλμπράιτ (Fulbright Grand), για το International Writing Program του Πανεπιστημίου της Άιοβα (lowa) 
* (1983) Β΄ Κρατικό Βραβείο Διηγήματος, για τη συλλογή διηγημάτων «Το τρυφερό δέρμα» 
* (1993) Κρατικό Βραβείο Μυθιστορήματος, για το μυθιστόρημα «Ο τύμβος κοντά στη θάλασσα» 
* (1996) Βραβείο Διηγήματος περιοδικού Διαβάζω, για τη συλλογή «Τα θολά τζάμια» 
* Επίτιμος Διδάκτωρ Νεοελληνικής Λογοτεχνίας του Πανεπιστήμιου της Τιφλίδας 
* (2004) Βραβείο Ιδρύματος Κώστα και Ελένης Ουράνη, Ακαδημίας Αθηνών, για τη συλλογή διηγημάτων «Ο παλαιός εχθρός» 
* (2014) Κρατικό Βραβείο Μυθιστορήματος, για το  μυθιστόρημα «Ταξίδι στην Ελλάδα» 
* (2019) Μεγάλο Τιμητικό Βραβείο του περιοδικού «Ο Αναγνώστης», για το σύνολο του έργου του 

## Παραπομπές


## Πηγές
* Δημήτρης Νόλλας — επίσημη ιστοσελίδα 
* Δημήτρης Νόλλας — εκδόσεις Καστανιώτη 
* Για τον Δημήτρη Νόλλα — (07/04/2003), του Κώστα Ρεσβάνη 
* Ναυάγια μέσα στο σκοτάδι — (14/03/2009), του Ευριπίδη Γαραντούδη 
* Ο Νόλλας των μεταναστών — (06/04/2012), της Μικέλας Χαρτουλάρη 
* Οι μετανάστες του Δημήτρη Νόλλα… είμαστε εμείς — (11/05/2012), του Γρηγόρη Μπέκου 
*Δημήτρης Νόλλας: Αν ζούμε σήμερα σαν υποκριτές, αύριο θα ζήσουμε σαν θύματα — (21/03/2015), του Γρηγόρη Μπέκου 
* Ένας μινιμαλισμός για τις ρευστές ταυτότητες — (24/02/2017), της Λίζυς Τσιριμώκου, καθηγήτριας ΑΠΘ 
*Ο Δημήτρης Νόλλας σε πρώτο πρόσωπο — (02/05/2017) *Ο συγγραφέας Δημήτρης Νόλλας συζητά εφ΄ όλης της ύλης με τον εκδότη Θεόδωρο Παντούλα για την λογοτεχνία και την ζωή με αφορμή την συγκεντρωτική έκδοση των διηγημάτων του "Οι ιστορίες είναι πάντα ξένες".* 
*Δημήτρης Νόλλας: συνέντευξη στον Ελπιδοφόρο Ιντζέμπελη — (12/07/2017) 
*Για την τριλογία του Δημήτρη Νόλλα «Δύσκολοι Καιροί» — (25/10/2019), της Ανθούλας Δανιήλ 


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Βραβευθέντες Ακαδημίας Αθηνών
Κατηγορία:Έλληνες διηγηματογράφοι
Κατηγορία:Έλληνες μυθιστοριογράφοι
Κατηγορία:Έλληνες σεναριογράφοι
Κατηγορία:Βραβευμένοι με Κρατικά Βραβεία Λογοτεχνίας